stanford-oval/wikipedia huggingface dataset:
Muhammad Irfan

| Henkilötiedot |
| --- | --- | --- | --- |
Syntymäaika: 5. kesäkuuta 1984
Syntymäpaikka: Kohat, Pakistan
Pelipaikka: Puolustaja
Pituus: 182 cm
Seura
Seura: PIA FC
Seurat
| Vuodet | Seura | O | (M) |
| 2002- | PIA FC |  |  |
Maajoukkue
| 2006- |  Pakistan | 6 | (0) |
 Seurajoukkueuran tilastot kattavat vain kansalliset sarjat, päivitetty 16.4.2011 .  Maajoukkueuran tilastot päivitetty 16.4.2011 .
Muhammad Irfan (s. 5. kesäkuuta 1984 Kohat) on pakistanilainen jalkapalloilija, pelipaikaltaan puolustaja. Hän edustaa seuratasolla PIA FC:tä, jossa hän on pelannut vuodesta 2002 lähtien. Irfan on pelannut Pakistanin maajoukkueessa kuusi ottelua, muttei ole tehnyt niissä yhtäkään maalia. Hän on osallistunut muun muassa vuoden 2010 MM-kisojen karsintaan, joissa hän pelasi Irakia vastaan ottelussa, joka päättyi 0-0.
Peter Shilton

| 0 | 1 | 2 |
| --- | --- | --- |

Henkilötiedot
Koko nimi: Peter Leslie Shilton
Syntymäaika: 18. syyskuuta 1949 (ikä 75)
Syntymäpaikka: Leicester, Englanti
Pelipaikka: maalivahti
Pituus: 183 cm
Junioriseurat
: Leicester City
Seurat
| Vuodet | Seura | O (M) |
| 1966–1974 1974–1977 1977–1982 1982–1987  1987–1992  1992–1995  1995  1995  1995–1996  1996  1996–1997 | Leicester City Stoke City Nottingham Forest  Southampton  Derby County  Plymouth Argyle  Wimbledon  Bolton Wanderers  Coventry City  West Ham United  Leyton Orient | 286 (1) 110 (0) 202 (0) 188 (0)  175 (0)  34 (0)  0 (0)  1 (0)  0 (0)  0 (0)  9 (0)  1005 (1) |
Maajoukkue
| 1970–1990 | Englanti | 125 (0) |
 Seurajoukkueuran tilastot kattavat vain kansalliset sarjat.
Peter Leslie Shilton (s. 18. syyskuuta 1949 Leicester) on englantilainen on ammattilaisuransa päättänyt jalkapallomaalivahti. Häntä pidetään yhtenä kaikkien aikojen parhaista jalkapallomaalivahdeista. Hän on kaikkien aikojen eniten virallisia otteluita pelannut jalkapalloilija.
Shilton pelasi Englannin maajoukkueessa 125 ottelua vuosina 1970–1990. MM-lopputurnauksissa hän on pelannut kymmenen nollapeliä: ennätys, jonka hän jakaa Ranskan Fabien Barthezin kanssa. Maajoukkueessa hänen huippuvaiheensa ajoittui vuoden 1986 MM-kisoihin, joissa vasta Diego Maradona pudotti Englannin puolivälierissä yhdellä kiistanalaisella ja yhdellä sensaatiomaisella maalilla. Esimerkiksi Ilta-Sanomat valitsi Shiltonin turnauksen parhaaksi maalivahdiksi.
Seurajoukkuepelejä hänelle kertyi uransa aikana yli 1000 kappaletta, joissa hän on tehnyt yhden maalinkin. Tämä tapahtui Southamptonia vastaan lokakuussa 1967.
Shilton debytoi jo 16-vuotiaana Leicesterin pelaajana 60-luvulla ja jatkoi peliuraansa 90-luvun loppupuolelle saakka ja lopetti vasta 47-vuotiaana.
Nottinghamissa pelatessaan Shilton voitti kaksi Euroopan Cupia.
Peter Shiltonin poika Sam Shilton on myös ammattilaisjalkapalloilija.
Aiheesta muualla

Peter Shiltonin viralliset nettisivut
Profile (Arkistoitu – Internet Archive) esittely Englannin jalkapallon Hall of Fame:ssa
Englannin joukkue – Jalkapallon EM-kilpailut 1980
1 Clemence |
2 Neal |
3 Sansom |
4 Thompson |
5 Watson |
6 Wilkins |
7 Keegan |
8 Coppell |
9 Johnson |
10 Brooking |
11 Woodcock |
12 Anderson |
13 Shilton |
14 Cherry |
15 Hughes |
16 Mills |
17 McDermott |
18 Kennedy |
19 Hoddle |
20 Mariner |
21 Birtles |
22 Corrigan |
Valmentaja Greenwood
Englannin joukkue – Jalkapallon MM-kilpailut 1982
1 Clemence |
2 Anderson |
3 Brooking |
4 Butcher |
5 Coppell |
6 Foster |
7 Keegan |
8 Francis |
9 Hoddle |
10 McDermott |
11 Mariner |
12 Mills |
13 Corrigan |
14 Neal |
15 Rix |
16 Robson |
17 Sansom |
18 Thompson |
19 Wilkins |
20 Withe |
21 Woodcock |
22 Shilton |
Valmentaja Ron Greenwood
Englannin joukkue – Jalkapallon MM-kilpailut 1986
1 Shilton |
2 Stevens |
3 Sansom |
4 Hoddle |
5 Martin |
6 Butcher |
7 Robson |
8 Wilkins |
9 Hateley |
10 Lineker |
11 Waddle |
12 Anderson |
13 Woods |
14 Fenwick |
15 Stevens |
16 Reid |
17 Steven |
18 Hodge |
19 Barnes |
20 Beardsley |
21 Dixon |
22 Bailey |
Valmentaja Bobby Robson
Englannin joukkue – Jalkapallon EM-kilpailut 1988
1 Shilton |
2 Stevens |
3 Sansom |
4 Webb |
5 Watson |
6 Adams |
7 Robson |
8 Steven |
9 Beardsley |
10 Lineker |
11 Barnes |
12 Waddle |
13 Woods |
14 Anderson |
15 McMahon |
16 Reid |
17 Hoddle |
18 Hateley |
19 Wright |
20 Dorigo |
Valmentaja Robson
Englannin joukkue – Jalkapallon MM-kilpailut 1990
1 Shilton |
2 Stevens |
3 Pearce |
4 Webb |
5 Walker |
6 Butcher |
7 Bryan Robson |
8 Waddle |
9 Beardsley |
10 Lineker |
11 Barnes |
12 Parker |
13 Woods |
14 Wright |
15 Dorigo |
16 McMahon |
17 Platt |
18 Hodge |
19 Gascoigne |
20 Steven |
21 Bull |
22 Beasant |
Valmentaja Bobby Robson
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Tšekki  Australia 
Henkilöt:  Trove
Blanco Spirituals

| Blanco Spirituals Ismo Alanko Teholla |
| --- | --- | --- |

Studioalbumin tiedot
 Äänitetty : 2007
 Julkaistu: 27. helmikuuta 2008
 Formaatti: LP, CD
 Tuottaja(t): Jori Sjöroos
 Tyylilaji: rock, pop
 Kesto: 42.19
 Levy-yhtiö: Fullsteam Records
Listasijoitukset
  Suomen virallinen lista: 1.
Ismo Alanko Teholla -yhtyeen muut julkaisut
|   | Blanco Spirituals 2008 | Onnellisuus 2010 |
Blanco Spirituals on Ismo Alangon ja Teho Majamäen Ismo Alanko Teholla -duon  ensimmäinen albumi. Se julkaistiin 27. helmikuuta 2008. Albumin on tuottanut Jori Sjöroos.
Levy oli ennen virallista julkaisuaan noin viikon ajan kuunneltavissa Alangon MySpace-sivulla.
Blanco Spirituals nousi viikolla 10/2008 Suomen virallisella albumilistalla suoraan sijalle 1.
Kappaleet

Kaikki albumin kappaleet ovat Alangon säveltämiä ja sanoittamia lukuun ottamatta kappaletta Äidinrakkaus, joka on sävelletty yhteistyössä Jukka Orman kanssa, sekä kappaleita 2x1=1 ja Puupää, jotka on sävelletty yhdessä Orman ja Teho Majamäen kanssa. "Seitsemän päivää" sisältää lainatun melodian Piirpauke-yhtyeen tunnetuksi tekemästä kansansävelmästä Konevitsan kirkonkellot.
Kuka puhuu – 4.55
Päästänkö irti – 4.34
Räkäistä ja tarttuvaa – 3.19
Sauna – 3.31
Seitsemän päivää – 5.14
2×1=1 – 3.55
Puupää – 3.40
Ilokoulu – 2.48
Äidinrakkaus – 3.13
Elämä naurattaa – 4.11
Taivaan tulet – 3.03
Tekijät

Ismo Alanko – laulu, kitarat, piano, farfisa-urku ja sello (6)
Teho Majamäki – rummut, lyömäsoittimet, vibrafoni, marimba, intialainen matkaharmooni, sormipiano ja taustalaulu
Jori Sjöroos – tuottaja
Mikko Raita – äänittäjä, miksaaja
Arviot

Desibeli.net:
Dome.fi:
Rumba: neutraali
Soundi:
V2.fi:
Hema Upadhyay

| Hema Upadhyay> Hema Hirani |
| --- | --- |
 Upadhyay ja teos Dream a wish-wish a dream, 2006
Henkilötiedot
Syntynyt: 1972 Vadodara, Intia
Kuollut: 11. joulukuuta 2015 (43 vuotta) Mumbai
Kansalaisuus:  Intia
Ammatti:  kuvanveistäjä, valokuvaaja
Hema Upadhyay (o.s. Hema Hirani, 1972 Vadodara – 11. joulukuuta 2015) oli intialainen valokuvataiteilija ja kuvanveistäjä. Hänen teoksiaan oli vuonna 2011 Helsingin taidemuseo Tennispalatsin Intia-aiheisessa näyttelyssä.
Upahdhyay opiskeli Maharaja Sayajirao -yliopistossa Vadodarassa.
Upadhyay kuvasi teoksissaan Mumbain metropolialueen elämää kuten siirtotyöläisyyttä, urbanisoitumista ja monikulttuurisia näkökulmia.
Upadhyay ja hänen asianajajansa löytyivät kuolleina vuonna 2015.
The nymph and adult 2001
Made in china 2003
Loco foco motto 2007
8 feet x 12 feet 2009
Mettä kukista imaisen (Where the bees suck, there suck I) 2009
Think left, think right, think low, think tight, 2010
Only Memory has Preservatives 2010
Princesses rusted belt 2011
Moderniznation 2011
Thiago Maia

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Thiago Maia Alencar
Syntymäaika: 13. maaliskuuta 1997
Syntymäpaikka: Boa Vista, Brasilia
Pelipaikka: keskikenttäpelaaja
Pituus: 178 cm
Seura
Seura: Lille
Junioriseurat
: Extremo Norte
2010–2011: São Caetano
2011–2015: Santos
Seurat
| Vuodet | Seura | O | (M) |
| 2014–2017 | Santos | 44 | (2) |
| 2017– | Lille |  |  |
Maajoukkue
| 2013–2014 | Brasilia U17 | 8 | (0) |
| 2015 | Brasilia U20 | 6 | (0) |
| 2016– | Brasilia U23 | 5 | (0) |
 Seurajoukkueuran tilastot kattavat vain kansalliset sarjat, päivitetty 17. elokuuta 2016.  Maajoukkueuran tilastot päivitetty 17. elokuuta 2016.
Thiago Maia Alencar (s. 13. maaliskuuta 1997 Boa Vista) on brasilialainen jalkapalloilija, joka edustaa Ranskan Ligue 1:ssä pelaavaa Lilleä. Vasenjalkainen Maia on pelipaikaltaan keskikenttäpelaaja.
Maia aloitti ammattilaisuransa Santosin paidassa Série A:ssa kaudella 2014 pelaten yhden ottelun. Kaudella 2016 Maia voitti seuran kanssa Campeonato Paulistan. Kesällä 2017 hän siirtyi ranskalaisseura Lilleen.
Maia on edustanut Brasiliaa nuorten maajoukkueissa. Hän kuuluu Brasilian joukkueeseen vuoden 2016 kesäolympialaisissa Rio de Janeirossa.
Saavutukset

Santos FC
Campeonato Paulista: 2016
Raymond Baché

Raymond Baché (s. 1. syyskuuta 1947 Estagel, Pyrénées-Orientales, Ranska – 18. joulukuuta 2016) oli ranskalainen yleisurheilija, jonka päälaji oli kiekonheitto.
Baché teki heinäkuussa 1969 La Baulessa kiekonheitossa Ranskan ennätyksen 56,54 m. Edellisen kerran Ranskan ennätystä oli parantanut Pierre Alard lähes seitsemän vuotta aiemmin. Baché menetti ennätyksen syyskuussa 1970 Jacques Nysille.
Baché oli pituudeltaan 188-senttinen ja painoi huippuvuosinaan 94 kiloa.
Vanhakylä (Ulvila)

| Vanhakylä> Gammelby |
| --- | --- |
 Ulvilan kirkonseutu
Kaupunki:  Ulvila
Väkiluku:  4 326 (31.12.2015)
Osa-alueet:  Mynsteri
Postinumero(t):  28450
Vanhakylä eli Vanha-Ulvila (ruots. Gammelby) on taajama Ulvilassa. Se sijaitsee Kokemäenjoen pohjoispuolella, ja muodostaa Ulvilan keskustaajaman itäisen osan. Ulvilan kirkon ympäristö, johon Ulvilan kirkon ohella kuuluvat Ulvilan Pappilat, Saaren ja Isonkartanon kartanot, Trumetarin tila ja Liikistön muinaismuistoalue, on kulttuuriympäristönä merkittävä ja kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin.
Ulvilan kirkon tienoosta käytetään nimitystä Kirkonseutu. Kirkonseutu on pääasiassa maaseutumaista aluetta,lähde? mutta siellä sijaitsee Mynsterin asuinalue, jossa on muun muassa jalkapalloseura FC Ulvilan kotikenttä.
Kirkon lisäksi Vanhassakylässä sijaitsee Ulvilan kaupungintalo, Ulvilan uusi hautausmaa sekä muita kaupungin palveluja, kuten Vanhankylän koulu, jossa on noin 400 oppilasta. Vanhankylän liepeillä Krapiston alueella on Ulvilan vesitorni, jonka huipulla on Porin Karhunvartijoiden tähtitorni. Saarenluodossa, Kirkkojuovan takana on kaupungin virkistysalue.
Historia

Ulvilan keskiaikainen kaupunki sijaitsi Vanhassakylässä, mistä alueen nykyinen nimikin juontaa juurensa. Muistona keskiaikaisesta Ulvilasta ovat Vanhassakylässä sijaitseva Liikistön muinaismuistoalue sekä Ulvilan keskiaikainen kirkko. Kirkko sijaitsee varsinaisen Vanhankylän taajaman ulkopuolella, paikalla jossa keskiaikainen Ulvila sijaitsi.
Aiheesta muualla

Avellan, Niilo J.: ”Entisen Ulvilan pitäjän maatilat II: Vanhakylä”, Satakunta - Kotiseutututkimuksia III, s. 115–121.  (Toinen painos)  Satakuntalainen osakunta, 1928.  Näköisversio verkossa (pdf) Viitattu 24.9.2014.
Ulvilan kaupunginosat
Friitala
Vanhakylä
Haistila
Harjunpää
Kaasmarkku
Ravani
Sunniemi
Suosmeri
Koski
Kangas
Leineperi
Levanpelto
Ahmaus
Järventausta
Palus
Saarijärvi
Satakunnan maakunnan kuntien hallinnolliset keskukset
Bernard Balastre

Bernard Balastre (29. elokuuta 1937 Brest, Finistère, Ranska – 3. elokuuta 2018) oli ranskalainen seiväshyppääjä.
Balastre edusti Ranskaa kaksissa Euroopan-mestaruuskilpailuissa. Tukholmassa 1958 hän ei selviytynyt karsinnasta loppukilpailuun. Belgradissa 1962 hän sijoittui yhdeksänneksi tuloksella 450 cm.
178-senttinen ja aktiivivuosinaan 78 kiloa painanut Balastre voitti seiväshypyssä Ranskan mestaruuden vuosina 1959, 1960 ja 1961. Hän paransi Ranskan ennätystä kahdesti: toukokuussa 1961 hän hyppäsi tuloksen 442 cm ja vuotta myöhemmin tuloksen 448 cm. Kahden kuukauden kuluttua hän menetti ennätyksen Maurice Houvionille. Uransa parhaan tuloksen 450 cm Balastre hyppäsi myöhemmin vuonna 1962.
Dmitri Borovikov

Dmitri Borovikov
Dmitri Borovikov (ven. Дмитрий Боровиков; 1984 – 18. toukokuuta 2006 Pietari) oli venäläinen uusnatsi, joka johti Mad Crowdia ja muita väkivaltaisia äärioikeistoryhmittymiä. Poliisi ampui hänet pidätyksen yhteydessä.
Tausta

Borovikov syntyi poliisin pojaksi. Hän opiskeli Pietarin Puškin-valtionyliopistossa, mutta joutui erotetuksi kahden ja puolen vuoden opintojen jälkeen. Hän vaikutti alun perin uuspakanallisissa piireissä. Hän oli sittemmin yksi Mad Crowd -äärioikeistoryhmittymän ideologisista johtajista. Lisäksi hän osallistui Pietarissa Schultz-88-uusnatsiryhmän toimintaan. Kun useimmat Mad Crowdin jäsenet pidätettiin epäiltyinä muun muassa yhteyksistä murhiin, Borovikov perusti Aleksei Vojevodinin kanssa vuonna 2003 jengin, joka teki ensin pahoinpitelyjä ja sitten rasistisia murhia. Jengi uskoi etnisten venäläisten ylivertaisuuteen.
Borovikovin ja Vojevodinin jengin toiminta

9. elokuuta 2003 Borovikovin ja Aleksei Vojevodinin jengin jäsenet hakkasivat Nikolskojessa kaksi Armenian kansalaista. 12. lokakuuta 2003 yritettiin murhata Nigerian kansalainen. 14. joulukuuta 2003 murhatuksi joutui Pohjois-Korean kansalainen. Häntä potkittiin ja hakattiin metalliputkilla ennen teräaseella suoritettua murhaa. Pohjoiskorealaisella mukanaan ollutta huomattavaa rahasummaa ei varastettu, mikä vahvisti rikostutkijoiden käsitystä ideologisista motiiveista. Borovikovin talon pihalle murhattiin tadžikistanilainen tyttö 9. helmikuuta 2004.
7. kesäkuuta 2004 Borovikovin ja Vojevodinin jengin jäsenet ampuivat kaksi 20-vuotiasta yliopisto-opiskelijaa, joilla oli kansallismielisiä ajatuksia, mutta joita pidettiin epäluotettavina. He olivat aiemmin osallistuneet samojen äärioikeistoryhmien toimintaan kuin Borovikov ja Vojevodin, mutta heidät murhattiin ja haudattiin, koska heitä epäiltiin petturuudesta. Kesäkuussa 2004 Borovikovin ja Vojevodinin jengi murhasi Nikolai Girenkon. Girenko tunnettiin Afrikkaan erikoistuneena etnologian asiantuntijana ja ihmisoikeusaktivistina. Murhan suorittivat Andrei Kostrotšenkov ja Artjom Prohorenko, jotka vetosivat motiivinaan siihen, että Borovikovin mukaan Girenko oli russofoobikko, jonka asiantuntijalausuntojen johdosta jengiläisten aatetovereita oli vangittu.
7. huhtikuuta 2006 ammuttiin kuoliaaksi senegalilainen Lamzar Samba. Murha toteutettiin pumppuhaulikolla, johon oli kaiverrettu hakaristi ja sanat "smert negram!" ("kuolema neekereille!"). Tutkijat yhdistivät jengin myös toukokuun alussa 2006 tehtyyn Uzbekistanin kansalaisen murhaan. Uzbekistanilainen ammuttiin autoon, johon kaiverrettiin kirjoitus ja sanat "borba natšalas" ("taistelu alkoi"). Myös uhrin ruumis häpäistiin. Tutkijat katsoivat jengin syyllistyneen myös moniin muihin hyökkäyksiin muun muassa Azerbaidžanin kansalaista ja kiinalaisia vastaan.
Borovikovin ja Vojevodinin jengin aatteeseen kuului "globalismin vastaisuus", mikä vaikutti muun muassa McDonald's-ravintolassa tehtyyn hyökkäykseen.
Kuolema ja jälkivaiheet

Poliisi ampui Borovikovin pidätyksen yhteydessä 18. toukokuuta 2006. Viranomaisten mukaan Borovikov lähestyi poliisia teräase kädessä. Poliisi kertoi ensin ampuneensa varoituslaukauksen ja kohdistaneensa toisen laukauksen päähän. Kukaan poliiseista ei loukkaantunut. Borovikov kuoli sairaalassa.
Mad Crowdin kuusi jäsentä oli saanut jo joulukuussa 2005 tuomion etnisen vihan väkivaltaisesta lietsonnasta. Borovikovin ja Vojevodinin jengiä vastaan aloitettiin korkean profiilin oikeudenkäynti, jossa käsiteltiin muun muassa seitsemää murhaa, muita väkivallantekoja ja aseiden salakuljetusta. Vojevodin ja Artjom Prohorenko saivat sittemmin elinkautiset vankeustuomiot.
Myöhemmin Borovikovin muisto osaltaan innoitti äärioikeistolaista Tšistilštšiki-sarjamurhaajaryhmää.
Pierre William

Pierre William (s. 17. joulukuuta 1928 Dakar, Senegal) on entinen ranskalainen yleisurheilija. Hänen päälajinsa oli kolmiloikka.
William sijoittui Tukholman EM-kilpailuissa 1958 kolmiloikassa 14:nneksi tuloksella 14,62 m. Vuonna 1960 hän loikki Ranskan ennätyksen 16,00 m mutta jäi Rooman olympialaisten karsinnassa tulokseen 13,29 m. Ranskan mestaruuden hän voitti vuonna 1961.
Kirjoluikeroahven

| Kirjoluikeroahven |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Kirjoahvenkalat Cichliformes
Heimo::  Keijuahvenet Pseudochromidae
Suku::  Congrogadus
Laji::  subducens
Kaksiosainen nimi
 Congrogadus subducens  (Richardson, 1843) 
Katso myös
   Kirjoluikeroahven Wikispeciesissä   Kirjoluikeroahven Commonsissa 
Infobox OKVirheellinen NIMI-arvoIUCN-testi OK: 
Kirjoluikeroahven (Congrogadus subducens) on keijuahveniin kuuluva kalalaji. Lajia tavataan lämpimistä vesistä indopasifiselta merialueelta.
Koko ja ulkonäkö

Kirjoluikeroahven voi kasvaa suurimmillaan 42–45 cm pitkäksi ja on heimonsa kookkain kala. Laji on ruumiinmuodoltaan ankeriasmaisen pitkä, hoikka ja litteähkö. Selkä- ja peräevät ovat pitkät ja yhtyneet pyrstöevään. Vatsaeviä ei ole. Kirjoluikeroahvenen väritys on hyvin vaihteleva ja kala voi myös muuttaa väritystää. Tyypillisiä värejä ovat vihreä, rueka, punaruskea ja musta. Ruumiissa on epämääräisiä valkoisia täpliä.
Levinneisyys ja elintavat

Kirjoluikeroahventa tavataan Andamaaneilta Australiaan ja Japanin eteläosaan Riukiusaarille ulottuvalta alueelta. Laji elää matalissa vesissä mutapohjaisilla kivikkoisilla alueilla usein koralliriuttojen tai meriheinäniittyjen läheisyydessä. Kalan ravintoa ovat pienet kalat ja äyriäiset. Kirjoluikeroahven kutee rihmamaisia rykelmiä, jotka tarttuvat pintoihin.
Kirjoluikeroahventa pidetään toisinaan akvaarioissa.
Josef Martínez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Josef Alexander Martinez Mencia
Syntymäaika: 19. toukokuuta 1993
Syntymäpaikka: Valencia, Venezuela
Pelipaikka: hyökkääjä
Pituus: 172 cm
Seura
Seura: Inter Miami CF
Pelinumero: 17
Junioriseurat
: Caracas
Seurat
| Vuodet | Seura | O | (M) |
| 2010–2012 | Caracas | 36 | (8) |
| 2012–2014 | Young Boys | 37 | (4) |
| 2013–2014 | → Thun (laina) | 18 | (8) |
| 2014–2017 | Torino | 47 | (6) |
Maajoukkue
| 2011–2013 | Venezuela U20 | 4 | (2) |
| 2011– | Venezuela | 28 | (5) |
 Seurajoukkueuran tilastot kattavat vain kansalliset sarjat, päivitetty 6. kesäkuuta 2016.  Maajoukkueuran tilastot päivitetty 6. kesäkuuta 2016.
Josef Alexander Martínez Mencia (s. 19. toukokuuta 1993 Valencia) on venezuelalainen jalkapalloilija. Oikeajalkainen Martinez on pelipaikaltaan hyökkääjä. Hän edustaa tällä hetkellä MLS-seura Inter Miamia ja kuuluu myös Venezuelan jalkapallomaajoukkueeseen.
Ura > Seurajoukkueura

Martínez aloitti uransa Venezuelan Primera Divisiónin Caracas FC:ssä, jossa hän pelasi vuosina 2010–2012 36 ottelua onnistuen maalinteossa kahdeksan kertaa. Heinäkuussa 2012 Martínez siirtyi Sveitsin Raiffeisen Super Leaguen Young Boysiin. Hän pelasi seuran paidassa 37 ottelua onnistuen neljästi maalinteossa. Heinäkuussa 2013 Martínez siirtyi loppuvuoden kattavalla lainasopimuksella saman sarjan Thuniin, jossa hän pelasi 18 ottelua tehden kahdeksan maalia debytoiden myös Eurooppa-liigassa.
Heinäkuussa 2014 Martínez siirtyi Italian Serie A:n Torinoon. Hän debytoi seuran paidassa syyskuussa 2014 Sampdoriaa vastaan. Avausmaali syntyi saman vuoden joulukuussa Palermon verkkoon. Avauskaudellaan Martínez teki 26 ottelussa kolme maalia. Kaudella 2015–2016 hän osui 21 ottelussa niin ikään kolme kertaa.
Ura > Maajoukkueura

Martínez pelasi vuosina 2011–2013 Venezuelan alle 20-vuotiaiden jalkapallomaajoukkueessa neljä ottelua onnistuen kahdesti maalinteossa.
Venezuelan jalkapallomaajoukkueessa Martínez debytoi elokuussa 2011 ystävyysottelussa El Salvadoria vastaan. Avausmaali syntyi toukokuussa 2013 niin ikään El Salvadorin verkkoon. Vuoden 2015 Copa Américassa Martínez pelasi kahdessa ottelussa. Hän kuuluu Venezuelan joukkueeseen myös vuoden 2016 Copa América Centenariossa.
Turkkilaiset kansat

Susi (Böri, Börü, Büre, Bozkurt, Bozqurd, jne.) on turkkilaisessa mytologiassa pyhä eläin, joka symbolisoi kunniaa.
Turkkilaiset kansat (tr. Türk halkları / Türkî halkar, az. Türk xalqları, tat. Törki xalıqlar, jne.) on yleisnimitys turkkilaisia kieliä puhuville etnisille ryhmille, joilla on myös eriasteisia kulttuurillisia ja historiallisia yhtäläisyyksiä. Turkkilaisten kansojen asuma-alue muodostaa ketjun itäiseltä Välimereltä Itä-Euroopan sekä Keski-Aasian kautta aina pohjoiseen Siperiaan saakka. Turkkilaiset kielet ovat lähtöisin suppealta alueelta Keski-Aasiasta, josta ne levisivät laajalle alueelle varhaiselta keskiajalta alkaen. Turkkilaisista suurin osa on muslimeja. Turkkilaiseen historiaan perehtyvä akateeminen tutkimuksen alue on nimeltään turkologia.
Suurin turkkilainen kansa on Anatolian turkkilaiset eli turkkilaiset (Türkler). Vaikka historiallinen etnonyymi "turkkilainen" liitetään nykyään yleensä vain heihin, käyttävät Turkin turkkilaiset itse muista turkkilaisista kansoista nimityksiä kuten Azerbaycan Türkleri, Kazak Türkleri, Tatar Türkleri. Turkin tasavaltaa onkin kutsuttu "kaikkien turkkilaisten kansallisuuskeskukseksi".
Panturkkilaisuus oli 1800-luvun lopussa ja 1900-luvun alussa vaikuttanut ideologinen, poliittinen ja kulttuurillinen liike saavuttaa yhtenäisyyttä turkkilaisten kansojen keskuudessa.
Etymologia

"Turkkilaiset kansat" kirjoitetaan turkkilaisissa kielissä muun muassa Türk halkları / Türkî halkar (turkki), Türk xalqları (azeri), Törki xalıqlar (Төрки халыклар, tataari).
Etymologia > Alkuperä

Termillä viitattiin alkujaan Kiinassa ja sisäisessä Itä-Aasiassa lähinnä vain yhteen ryhmittymään; 500-luvun paimentolaisiin Göktürkeihin (muinaisuiguuriksi: 𐱅𐰇𐰼𐰰 Türük tai 𐱅𐰇𐰼𐰰:𐰜𐰇𐰛 Kök Türük, kiinaksi: 突厥, pinyin: Tūjué < keskikiinaksi *tɦut-kyat < *dwət-kuɑt, muinaistiibetiksi drugu).
Yleisesti hyväksytyn käsityksen mukaan etnonyymi Türk tarkoittaa "vahva", "voimakas". On kuitenkin tuotu esiin, että alkujaan se olisi tarkoittanut "kokoontunut", "yhdistynyt", "liittoutunut", "konfederoitu". Türk olisi täten johdannainen prototurkkilaisesta verbistä türü; "kasata", "kerätä", "koota".
Etymologia > Islamilaiset lähteet

Keskiaikaiset islamilaiset kirjoitukset käyttivät termiä vapaamielisemmin, ulottaen sen muihinkin turkkilaisiin kansoihin. Se on myös ajoittain synonyyminä tataarille, viitaten Tšingis-kaanin aikaisiin mongolitataareihin, sekä yleisesti nomadeihin. Kun Tšingis-kaanin jälkeläinen Abu al-Ghāzī Bahadur (1603–1664) kirjoitti historiikin mongolien klaaneista, hän nimesi sen Šejere-i Türk ("Turkkilaisten sukututkimus"). Teoksessa Šajara-i Tarākima ("Turkmeeninen sukututkimus"), Bahadur esittää, että Tšingis-kaani on Jafetin pojan "Turkin" jälkeläinen, ja että mongolit ovat "turkkilaisten päähaara". Tutkija Maḥmūd al-Kāšġarī kirjoitti saman kaltaista vuosina 1072–1074 kootussa kirjassaan Dīwān Lughāt al-Turk ("Turkkilaisten kielten kokoelma"). Myös muun muassa osmanilainen historioitsija Gelibolulu Mustafa Âlî (1541–1600) esitti, että mongolit ja turkkilaiset polveutuisivat molemmat Jafetista. Kun löytöretkeilijä Ibn Battuta kirjoittaa Kultaisesta ordasta, hän erottelee mongolit ja kiptšakit, mutta viittaa ordan väestöön kokonaisuudessaan termillä Turk.
Mamelukkien valtakuntaa (1250–1517) kutsuttiin arabialaisittain joko nimellä "turkkilaisten valtio" (Dawlat al-Atrak / Dawlat al-Turk) tai "Turkin valtio" (al-Dawla al-Turkiyya). Valtakunnan "turkkilaiset" olivat lähinnä kiptšakkeja.
Termiä turkmeeni (Turkmān) käytettiin myös kuvaamaan eri turkkilaisia kansoja, kuten karlukkeja, oghuzeja, kiptšakkeja, haladžeja ja kanglyjä. Sittemmin se vakiintui nykyisille turkmeeneille.
Etymologia > Muut

Bysanttilaisissa lähteissä esimerkiksi unkarilaisia kutsuttiin "turkkilaisiksi". Kasaarien kaanikunta myös tunnettiin "Turkkina" (Τουρκία, Tourkia).